Si calcole che cuasi l’otante par cent
dai students dai istitûts superiôrs de Galizie al vedi partecipât al siopar in
difese de lenghe galiziane e de sô presince intai percors educatîfs che si è
tignût ai 19 di Avrîl. La iniziative e à cjapât dentri ducj i centris
scolastics galizians e, in cierts istitûts, la adesion e je rivade al cent par
cent. In cualchi lûc si son davueltis ancje manifestazions spontaniis di
students, cundut che no jerin stadis previodudis dai organizadôrs de
iniziative. Daûr de proteste dai students a son lis organizazions A Mesa e A
Mocidade pola Normalización Lingüística, la Liga Estudiantil Galega, il
Sindicato de Estudantes e i comitâts dai students. Il siopar al à cjatât la
poie ancje des sezions zovanîls dal BNG, di Galiza Nova e di Izquierda Unida.
Font: Galicia Hoxe,
19/04/12; El Pais, 19/04/12
fur_Latn fur_Latn fur_Latn fur_Latn fur_Latn fur_Latn fur_Latn fur_Latn glg_Latn fur_Latn fur_Latn glg_Latn lmo_Latn